Oficiālais Vēstnesis L 010 , 12/01/2002 Lpp. 0073 - 0074



Komisijas Lēmums (2002. gada 11. janvāris), ar ko paredz īpašus nosacījumus Urugvajas izcelsmes gliemeņu, adatādaiņu, tunikātu un jūras gliemežu ievešanai (izziņots ar dokumenta numuru C(2001) 4982) (Dokuments attiecas uz EEZ) (2002/19/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK, ar ko nosaka veselības prasības dzīvu gliemeņu ražošanai un laišanai tirgū [1], kurā jaunākie grozījumi izdarīti ar Padomes Direktīvu 97/79/EK [2], un jo īpaši tās 9. panta 3. punkta b) apakšpunktu, tā kā: (1) Komisijas eksperts ir bijis pārbaudes vizītē Urugvajā, lai pārbaudītu apstākļus, kādos zvejniecības produktus ražo, uzglabā un nosūta uz Kopienu. (2) Saskaņā ar Urugvajas tiesību aktu noteikumiem Dirección Nacional de Recursos Acuaticos (Dinara) del Ministerio de Ganaderia, Agricultura y Pesca ir atbildīga par gliemeņu, adatādaiņu, tunikātu un jūras gliemežu veterinārajām pārbaudēm un ražošanas higiēnas un sanitāro apstākļu kontroli. Šie paši tiesību akti dod Dinara pilnvaras konkrētās zonās atļaut vai aizliegt gliemeņu, adatādaiņu, tunikātu un jūras gliemežu ievākšanu. (3) Dinara un tās laboratorijas var efektīvi pārbaudīt Urugvajā spēkā esošo likumu piemērošanu. (4) Urugvajas kompetentās iestādes ir apņēmušās regulāri un ātri paziņot Komisijai datus par toksīnu saturošu planktonu esamību ievākšanas zonās. (5) Urugvajas kompetentās iestādes ir paredzējušas oficiālus nodrošinājumus attiecībā uz Direktīvas 91/492/EK pielikuma V nodaļā noteikto prasību izpildi un to prasību izpildi, kas ir līdzvērtīgas minētās direktīvas prasībām ražošanas un izklāšanas zonu klasifikācijai, nosūtīšanas un attīrīšanas centru apstiprināšanai un sabiedrības veselības aizsardzības un ražošanas kontrolei. (6) Urugvaja ir tiesīga būt to trešo valstu sarakstā, kas ir izpildījusi Direktīvas 91/492/EEK 9. panta 3. punkta a) apakšpunktā minētos līdzvērtības nosacījumus. (7) Urugvaja vēlas izvest uz Kopienu saldētas vai pārstrādātas gliemenes, adataiņus, tunikātus un jūras gliemežus, kas ir sterilizēti vai termiski apstrādāti saskaņā ar prasībām Komisijas Lēmumā 93/25/EEK [3], kurš grozīts ar Lēmumu 97/275/EK [4]. Šim nolūkam jānosaka ražošanas apgabali, no kuriem gliemenes, adataiņus, tunikātus un jūras gliemežus var ievākt un nosūtīt uz Kopienu. (8) Jāpiemēro īpaši ievešanas nosacījumu, neskarot lēmumus, kuri pieņemti atbilstoši Padomes 1991. gada 28. janvāra Direktīvai 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū [5], kurā jaunākie grozījumi izdarīti ar Direktīvu 98/45/EK [6]. (9) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Dirección Nacional de Recursos Acuįticos (Dinara) del Ministerio de Ganaderia, Agricultura y Pesca ir Urugvajas kompetentā iestāde, kas pārbauda un apliecina, ka gliemenes, adataiņi, tunikāti un jūras gliemeži atbilst Direktīvas 91/492/EEK prasībām. 2. pants Gliemenēm, adatādaiņiem, tunikātiem un jūras gliemežiem, kuriem ir Urugvajas izcelsme un kuri ir paredzēti lietošana pārtikā, jābūt no šā lēmuma pielikumā uzskaitītajiem apstiprinātajiem ražošanas apgabaliem. 3. pants Šis lēmums ir adresēts dalībvalstīm. Briselē, 2002. gada 11. janvārī Komisijas vārdā — Komisijas loceklis David Byrne [1] OV L 268, 24.9.1991., 1. lpp. [2] OV L 24, 30.1.1998., 31. lpp. [3] OV L 16, 25.1.1993., 22. lpp. [4] OV L 108, 25.4.1997., 52. lpp. [5] OV L 46, 19.2.1991., 1. lpp. [6] OV L 189, 3.7.1998., 12. lpp. -------------------------------------------------- PIELIKUMS RAŽOŠANAS APGABALI, KAS ATBILST DIREKTĪVAS 91/492/EEK NOTEIKUMIEM Kods | Identifikācija | Klasifikācija | A | 35° 05 S – 55° 12 W | a | 35° 11 S – 55° 14 W | 35° 05 S – 55° 00 W | 35° 03 S – 55° 00 W | 35° 03 S – 54° 21 W | 35° 11 S – 54° 21 W | B | 34° 59 S – 54° 30 W | a | 34° 46 S – 54° 00 W | 35° 59 S – 54° 00 W | C | 34° 45 S – 53° 46 W | a | 34° 52 S – 53° 38 W | 34° 05 S – 52° 51 W | 34° 10 S – 52° 44 W | --------------------------------------------------